जुलाना के छोरे ने फरीदाबाद में जीता सिल्वर
जुलाना | सोनियाइंटरनेशनल स्कूल जुलाना के 10वीं के छात्र जुलाना निवासी आशीष उर्फ मोंटी ने फरीदाबाद में हुई नेशनल एथलेटिक्स चैंपियनशिप की रेस प्रतियोगिता में सिल्वर मेडल जीता। रविवार को जुलाना पहुंचने पर जुलाना खेल कमेटी ने आशीष का जोरदार स्वागत किया। मोंटी का चयन अगले माह जयपुर में होने वाली चैंपियनशिप के लिए भी हुआ है। 4 फरवरी को फरीदाबाद के सेक्टर 12 में संपन्न हुई चैँपियनशिप में आशीष ने सिल्वर जीता। खेल कमेटी के प्रधान जोगेंदर लाठर ने बताया कि आशीष रेस के साथ-साथ सर्कल कबड्डी का ऑलराउंडर खिलाड़ी है। आशीष ने 10 किलोमीटर की टी-46 में मेडल हासिल है। आशीष के जुलाना पहुंचने पर ढोल-नगाड़ों के साथ नए बस स्टैंड के पास बने स्टेडियम में गणमान्य व्यक्तियों ने सम्मानित किया। इस अवसर सोनिया इंटरनेशनल स्कूल के प्राचार्य छज्जूराम, कुश्ती संघ के प्रवक्ता आनंद लाठर, देवेंद्र, प्रदीप, सुदीप सहित दर्जनों लोग उपस्थित थे।
awa_Deva hin_Deva